Λίμνη Παραλιμνίου

Η Λίμνη Παραλιμνίου είναι μια φυσική εποχιακή υφάλμυρη λίμνη στο ανατολικό άκρο της Κύπρου, κοντά στην επαρχία Αμμόχωστου. Βρίσκεται στα όρια των Δήμων Παραλιμνίου, Δερύνειας και Σωτήρας και έχει ενταχθεί στο Ευρωπαϊκό δίκτυο Natura 2000. Ιστορία Έδωσε την ονομασία της στον ομώνυμο οικισμό Παραλίμνι, ο οποίος ιδρύθηκε το 1986 στην ανατολική πλευρά της λίμνης, από την οποία βρέχεται. Την δεκαετία του 1960 κατασκευάστηκε κανάλι, με τα πρώτα να έχουν ήδη κατασκευαστεί από το 1893. Γεωγραφία Η λίμνη εμπλουτίζεται αποκλειστικά από τις απορροές ομβρίων υδάτων κατά την χειμερινή περίοδο, κυρίως από τον χείμαρρο Πλατύ που εισρέει ανατολικά της λίμνης, ενώ την θερινή περίοδο, αποξηραίνεται. Σε περιόδους με έντονες βροχοπτώσεις, τα ύδατα της λίμνης διοχετεύονται μέσω του καναλιού το οποίο κατασκευάστηκε την δεκαετία του 1960, σε μικρά εμπλουστιστικά φράγματα για τον εμπλουτισμό του υπόγειου υδροφορέα της περιοχής. Τα πρώτα αρδευτικά κανάλια κατασκευάστηκαν το 1893. Χλωρίδα και πανίδα Η λίμνη Παραλιμνίου είναι σημαντικός υδροβιότοπος της Κύπρου με σπάνια είδη χλωρίδας και πανίδας. Περί τα 186 είδη πτηνών φιλοξενούνται μόνιμα ή παροδικά στην περιοχή, με σημαντικότερο είδος σε πληθυσμό την Πελλοκατερίνα (Vanellus spinosus). Αξιοσημείωτο είναι επίσης και ένα σπάνιο είδος νερόφιδου, το κυπριακό νερόφιδο (Natrix natrix cypriaca), που πρωτοεντοπίστηκε στο νησί το 1787. Συναντάται μόνο στην Κύπρο και ως εκ τούτου είναι προστατευόμενο είδος. Άλλα φιλοξενούμενα είδη είναι ο Καλαμοκαννάς (Himantopus himantopus) και το Νανοπλουμίδι (Charadrius alexandrinus) μ.α.. Προβλήματα Ο υδροβιότοπος έχει υποστεί σημαντική υποβάθμιση. Το 2012 η Κύπρος καταδικάστηκε στο Ευρωπαϊκό Δικαστήριο για την έλλειψη προστασίας της λίμνης και του κυπριακού νερόφιδου. Αποστράγγιση Τον Μαΐο του 2026 η BirdLife Cyprus, μέλος της διεθνούς ΜΚΟ για την προστασία των πουλιών BirdLife International, κατήγγειλε την αποστράγγιση της λίμνης, οι οποία ξεκίνησε στις 11 Μαΐου του ίδιου έτους. Με αιτιολόγηση και πρόσχημα πρόβλημα με τα κουνούπια της λίμνης (λόγω των ρηχών υδάτων) και έπειτα από πιέσεις του Δήμου Παραλιμνίου, αφαιρέθηκε ανάχωμα που συγκρατούσε το νερό της - σε περίοδο, που σύμφωνα με την BirdLife Cyprus, τα τρία προαναφερόμενα είδη, αλλά και το κυπριακό νερόφιδο, βρίσκονται σε αναπαραγωγή. Λοιπά Άλλα περιβαλλοντικά προβλήματα της λίμνης αποτελούν η λειτουργία ενός σκοπευτηρίου εντός της προστατευόμενης περιοχής, το κυνήγι το οποίο επιτρέπεται μεταξύ Νοεμβρίου και Δεκεμβρίου σε καθημερινή βάση στο 1/3 της περιοχής, και η επακόλουθη ρύπανση με μόλυβδο από τα κυνηγετικά σκάγια, η λαθροθηρία, η παγίδευση πουλιών και η απόρριψη σκουπιδιών και η λειτουργία πίστας μότοκρος. Προστατεύομενο καθεστώς Η λίμνη είναι προστατευόμενη περιοχή Natura 2000. Βάσει της Οδηγίας των Οικοτόπων και της Οδηγίας για τα Πουλιά έχει καθοριστεί ως Ζώνη Ειδικής Προστασίας (ΖΕΠ) , μία εκ των 30 της χώρας, τον Μάρτιο του 2009 και ως Ειδική Ζώνη Διατήρησης (ΕΖΔ) τον Απρίλιο του 2015 κατώπιν υπουργικού διατάγματος. Τον Ιανουάριο του 2011 χαρακτηρίστηκε επιπλέον Τόπος Κοινοτικής Σημασίας (ΤΚΣ). Σημειώσεις Δείτε επίσης Κυπριακό νερόφιδο Εξωτερικοί σύνδεσμοι Διαδραστικός χάρτης προστατευόμενης περιοχής Λίμνης Παραλιμνίου – Biodiversity Information System for Europe (Αγγλικά) Παραπομπές